b'\n_START_ARTICLE_\nMariano Ros Cars\xc3\xad\n_START_SECTION_\nBiografia\n_START_PARAGRAPH_\nEra fill del dirigent progressista i terratinent Jos\xc3\xa9 Ros y Escoto. Es cas\xc3\xa0 amb Mar\xc3\xada del Pilar Tamarit y Villa. El seu fill, Jos\xc3\xa9 Ros y Tamarit, es cas\xc3\xa0 amb Rafaela Selva y Mergelina, IV marquesa de Torrefranca. _NEWLINE_El 1874 va ingressar al Partit Constitucional i fou nomenat diputat provincial. Es present\xc3\xa0 com a diputat a Corts a les eleccions generals espanyoles de 1876 i 1879 pel districte de Sagunt, per\xc3\xb2 no fou escollit. A les eleccions generals espanyoles de 1881 fou finalment escollit pel Partit Liberal Fusionista vencent al candidat governamental, per\xc3\xb2 va morir un any m\xc3\xa9s tard i fou substitu\xc3\xaft per Federico Loygorri de la Torre.'